*Projekts*

LATVIJAS REPUBLIKAS MINISTRU KABINETS

2017. gada\_\_\_\_\_\_\_\_\_\_ Noteikumi Nr.\_\_\_

Rīga (prot.Nr.\_\_ \_\_.§)

**Grozījumi Ministru kabineta 2014. gada 5.augusta noteikumos Nr. 443 „Noteikumi par valsts palīdzību dzīvojamās telpas iegādei vai būvniecībai”**

Izdoti saskaņā ar likuma “Par palīdzību dzīvokļa jautājumu   
risināšanā” 27.1 panta pirmo daļu un Attīstības finanšu institūcijas likuma 12. panta ceturto daļu

Izdarīt Ministru kabineta 2014. gada 5. augusta noteikumos Nr. 443 „Noteikumi par valsts palīdzību dzīvojamās telpas iegādei vai būvniecībai” (Latvijas Vēstnesis, 2014, 155. nr.) šādus grozījumus:

1. Papildināt norādi, uz kāda likuma pamata noteikumi izdoti, aiz skaitļa un vārda „27.1 panta pirmo daļu" ar vārdiem un skaitli „un [Attīstības finanšu institūcijas likuma](https://m.likumi.lv/ta/id/270323-attistibas-finansu-institucijas-likums) [12. panta](https://m.likumi.lv/ta/id/270323-attistibas-finansu-institucijas-likums#p12) ceturto daļu".
2. aizstāt visā tekstā vārdu „galvojums” ar vārdu „garantija” (attiecīgā locījumā).
3. aizstāt visā tekstā vārdus „ sabiedrība Altum” ar vārdiem „garantētājs” (attiecīgā locījumā).
4. izteikt 1. punktu šādā redakcijā:

„1. Noteikumi nosaka kārtību, kādā valsts sniedz palīdzību, daļēji sedzot aizņēmēja neizpildītās parādsaistības attiecībā uz dzīvojamās telpas iegādei vai būvniecībai ņemto aizdevumu, kā arī institūciju, kas administrē palīdzības sniegšanu un kritērijus.”

5. izteikt 2. punktu šādā redakcijā:

„2. Šo noteikumu 1.punktā minēto palīdzību sniedz un administrē akciju sabiedrība „Attīstības finanšu institūcija Altum” (turpmāk – garantētājs), izsniedzot garantiju Attīstības finanšu institūcijas likuma izpratnē.”

6. 4. punktā:

izteikt 4. punktu ievaddaļu šādā redakcijā:

„4. Garantētājs garantiju sniedz, ja aizdevējs rakstiski apliecinājis, ka aizdevums tiks piešķirts personai, ar kuru kopā dzīvo un kuras apgādībā ir vismaz viens nepilngadīgs bērns, vai ir piešķīris aizdevumu šādai personai, pēc tam, kad garantētājs ir saņēmis garantijas pieteikumu, kam pievienoti šādi dokumenti:”;

izteikt 4.1. apakšpunktu šādā redakcijā:

„4.1. dokuments, kurā ir informācija par aizņēmēja deklarēto vai reģistrēto dzīvesvietas adresi;”;

papildināt ar 4.1.1 un 4.1.2 apakšpunktiem šādā redakcijā:

„4.1.1 Latvijas pilsoņa, nepilsoņa, personas, kurai Latvijā piešķirts bezvalstnieka statuss, Eiropas Savienības dalībvalsts, Eiropas Ekonomikas zonas valsts vai Šveices Konfederācijas pilsoņa Latvijā izdota personu apliecinoša dokumenta kopiju;

4.1.2 Nepilngadīga bērna, kurš ir Latvijas pilsonis, nepilsonis, kuram Latvijā piešķirts bezvalstnieka statuss, Eiropas Savienības dalībvalsts, Eiropas Ekonomikas zonas valsts vai Šveices Konfederācijas pilsonis Latvijā izdota personu apliecinoša dokumenta kopiju vai cita dokumenta, kas apliecina bērna tiesisko statusu Latvijā, kopiju, ja no šo noteikumu 4.2. apakšpunktā iesniedzamajiem dokumentiem neizriet, ka nepilngadīgs bērns ir Latvijas pilsonis, nepilsonis, Eiropas Savienības dalībvalsts, Eiropas Ekonomikas zonas valsts vai Šveices Konfederācijas pilsonis.”

7. izteikt 5. punktu šādā redakcijā:

„5. Garantētājs pēc šo noteikumu 4.punktā minētās garantijas pieteikuma un visu nepieciešamo dokumentu saņemšanas piecu darbdienu laikā izskata garantijas pieteikumu un tam pievienotos dokumentus un pieņem lēmumu par garantijas sniegšanu vai atteikumu sniegt garantiju.”

8. izteikt 7. punkta ievaddaļu un 7.1. apakšpunktu šādā redakcijā:

“7. Garantija netiek sniegta, ja:

7.1. garantētājam nav iesniegti šo noteikumu 4. punktā minētie dokumenti.”

9. izteikt 11. punktu šādā redakcijā:

„11. Garantija tiek sniegta uz termiņu, kas nepārsniedz 10 gadus.”

10. papildināt noteikumus ar 12.1, 12.2 un 12.3 punktiem šādā redakcijā:

„12.1 Maksimālā garantijas summa tiek fiksēta garantijas gadījuma iestāšanās dienā.

12.2 Izmaksājamā garantijas summa tiek maksāta, ņemot vērā ienākumus no nodrošinājuma realizācijas, kā arī citus saņemtos maksājumus, kas novirzāmi aizdevuma dzēšanai.

12.3 Garantētājs izmaksā šo noteikumu 12.2 punktā minēto summu arī  tad, ja aizņēmējs izvēlējies aizdevēja piedāvājumu, kas paredz, ka  nekustamais īpašums, kura iegādei ņemts aizdevums, kalpo par pietiekamu nodrošinājumu tam, lai saistības pret aizdevēju varētu dzēst pilnā apjomā.”

11. izteikt 15.2. apakšpunktu šādā redakcijā:

„aizdevums ir dzēsts;”

12. izteikt 16. punktu šādā redakcijā:

„16. Garantiju neizsniedz, ja garantētājs nav saņēmis maksu par garantijas izsniegšanu.”

13. izteikt 17. punktu šādā redakcijā:

„17. Garantētājs reizi ceturksnī, bet ne vēlāk kā 45 dienas pēc iepriekšējā ceturkšņa beigām iesniedz Ekonomikas ministrijā pārskatu par izsniegtajām garantijām.”.

14. svītrot noteikumu 18. punktu.

15. Noteikumi stājas spēkā 2017. gada 15. septembrī.

Ministru prezidents M.Kučinskis

Ministru prezidenta biedrs,

ekonomikas ministrs A. Ašeradens

Iesniedzējs:

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs J.Stinka

28.07.2017 10:06

628

Vītola, 67013031

[Dace.Vitola@em.gov.lv](mailto:Dace.Vitola@em.gov.lv)

Ozoliņa, 67013030

[Patricija.Ozolina@em.gov.lv](mailto:Patricija.Ozolina@em.gov.lv)